РЕПУБЛИКА СРПСКА
ОПШТИНА ШИПОВО
НАЧЕЛНИК

Број: 01-115-8/19
Датум: 30.12.2019. године

На основу члана 59 Закона о локалној самоуправи („Службени гласник Републике Српске“, број 97/16 и 36/19) и члана 54 и 55, те члана 78 Закона о службеницима и намјештеницима у органима јединице локалне самоуправе („Службени гласник Републике Српске“, број 97/16), члана 67 Статута Општине Шипово („Службени гласник Општине Шипово“, број 12/17) и члана 7 став (2) Правилника o јединственим процедурама за попуњавање упражњених радних мјеста у градској, односно општинској управи („Службени гласник Републике Српске“, број 42/17), начелник општине Шипово, расписује

ЈАВНИ КОНКУРС
за избор и именовање начелника одјељења за буџет, финансије, управљање развојем и привреду и начелника одјељења за урбанизам и стамбено-комуналне послове у општинску управу Шипово

**I** -Начелник општине расписује Јавни конкурс за избор и именовање начелника одјељења за буџет, финансије, управљање развојем и привреду и начелника одјељења за урбанизам и стамбено-комуналне послове, и то:

1. Начелник одјељења за буџет, финансије, управљање развојем и привреду..............................................................................................................1 извршилац

2. Начелник одјељења за урбанизам и стамбено-комуналне послове................................................................................................................ 1 извршилац

**II** – **Опис послова**

Опис послова утврђен је Правилником о унутрашњој организацији и систематизацији радних мјеста Општинске управе Општине Шипово („Службени гласник општине Шипово“, број: 18/19).

**III** – **Мандат**

Начелник одјељења бира се и именује на вријеме трајања мандата Скупштине општине Шипово. У случају пријема кандидата из реда службеника или намјештеника Општинске управе Шипово, исти имају право распореда на раније распоређено радно мјесто, на неодређено вријеме, у складу са чланом 57 став 1 Закона о службеницима и намјештеницима у органима јединице локалне самоуправе.

**IV** – **Статус**

Начелник одјељења има статус руководећег службеника у Општинској управи и права из радног односа остварује у складу са законом.

**V** – **Општи услови:**

1. да је држављанин Републике Српске, односно Босне и Херцеговине,

2. да је старији од 18 година,

3. да има општу здравствену способност,

4. да није осуђиван за кривично дјело на безусловну казну затвора од најмање шест

 мјесеци или за кривично дјело које га чини неподобним за обављање послова у

 општинској управи,

5. да није отпуштен из органа управе као резултат дисциплинске мјере на било којем

 нивоу власти у БиХ, три године прије објављивања конкурса и

6. да није у сукобу интереса, односно да не обавља дужност која је неспојива са дужношћу службеника у општинској управи.

**VI** – **Посебни услови:**

**За радно мјесто под бројем 1.:**

1. Висока стручна спрема, завршен четворогодишњи студиј или први циклус студија са најмање 240 EЦТС бодова или еквивалент – дипломирани економиста,

2. Три године радног искуства у траженом степену образовања,

3. Положен стручни испит за рад у управи,

4. Познавање рада на рачунару,

5. Посједовање лиценце за обављање професионалне – стручне активности у звању „Сертификовани рачуновођа“.

**За радно мјесто под бројем 2.:**

1. Висока стручна спрема, завршен четворогодишњи студиј или први циклус студија са остварених 240 ЕЦТС бодова или еквивалент – дипломирани инжењер архитектуре, дипломирани инжењер грађевинарства, дипломирани правник

2. Три године радног искуства у траженом степену образовања,

3. Положен стручни испит за рад у управи,

4. Познавање рада на рачунару.

**VII** – **Пријава на Јавни конкурс**

Пријава за учешће на Јавном конкурсу подноси се на прописаном обрасцу – Пријава на јавни конкурс, која је доступна на интернет страници Општине Шипово, а може се преузети и у пријемној канцеларији Општинске управе Шипово.

Тачност података наведених у обрасцу пријаве на јавни конкурс кандидати потврђују својим потписом.

Све рубрике у пријавном обрасцу морају бити читко попуњене, уз обавезан својеручни потпис, којим се потврђују наводи из изјава, чији се садржај не доказује посебним документима, а односе се на испуњавање дијела општих услова јавног конкурса.

**VIII** – **Потребна документа**

Уз пријаву на Конкурс, кандидат прилаже и доказе о испуњавању општих и посебних услова, како слиједи:

1.Као доказ о испуњавању општих услова кандидат прилаже фотокопију увјерења о држављанству Републике Српске, односно БиХ, а изјава да кандидат:

-није осуђиван за кривично дјело на безусловну казну затвора од најмање шест мјесеци или за кривично дјело које га чини неподобним за обављање послова у општинској управи,

-није отпуштен из органа управе као резултат дисциплинске мјере на било којем нивоу власти у БиХ три године прије објављивања конкурса,

-није под оптужницом Међународног суда за ратне злочине почињене на подручју бивше Југославије у Хагу и да није одбио наредбу да се повинује пред Трибуналом (чл. IX став 1 Устава БиХ);

-није у сукобу интереса, односно да не обавља дужност која је неспојива са дужношћу службеника у општинској управи, у складу са чланом 44 и 45 Закона о службеницима и намјештеницима у органима јединице локалне самоуправе, саставни је дио пријаве на Јавни конкурс.

2.Као доказ о испуњавању посебних услова кандидат је дужан приложити фотокопије:

-дипломе о траженој стручној спреми,

-увјерења о положеном стручном испиту за рад у органима управе,

-увјерења о радном искуству у траженом степену образовања,

- исправе или изјаве да познаје рад на рачунару.

**IX** - Са свим кандидатима који буду испуњавали опште и посебне услове Конкурсна комисија обавиће интервју, а о времену и мјесту одржавања интервјуа кандидати ће бити благовремено обавјештени.

Неблаговремене, недопуштене, неразумљиве и непотпуне пријаве, као и пријаве кандидата који не испуњавају опште и посебне услове из јавног конкурса Конкурсна комисија ће одбацити закључком.

**X** - Прворангирани кандидат, по приједлогу Комисије за спровођење јавног конкурса (Конкурсне комисије), дужан је да, у року од седам дана од дана пријема обавјештења Конкурсне комисије, достави доказе о испуњавању општих и посебних услова и увјерење о здравственој способности, све у оригиналу или овјереној фотокопији.

Уколико прворангирани кандидат не достави тражене доказе, или комисија за спровођење конкурса на основу приложених доказа утврди да кандидат не испуњава опште и посебне услове, позваће сљедећег кандидата по броју освојених бодова са листе успјешних кандидата да достави тражене доказе.

**XI** - **Рок за подношење пријава**

Јавни конкурс ће се објавити у „Службеном гласнику Републике Српске“, дневном листу „Глас Српске“, на огласној табли Општине и на општинској wеб-страници.

Рок за подношење пријава је 15 дана од дана објављивања Јавног конкурса. Уколико Јавни конкурс не буде објављен истовремено, рок ће се рачунати од дана посљедњег објављивања.

Пријаве се могу достављати лично у пријемној канцеларији Општинске управе Општине Шипово, или путем поште, на адресу: Општина Шипово, Трг патријарха српског Павла број 1, 70270 Шипово, са назнаком: „Пријава на Јавни конкурс за избор и именовање начелника одјељења.“

Особа задужена за давање додатних обавјештења о јавном конкурсу је Ведрана Каурин, Самостални стручни сарадник за општу управу и персоналне послове, контакт телефон 050/360-086.

|  |  |
| --- | --- |
|  | НАЧЕЛНИК ОПШТИНЕМилан Ковач |